فيصل التدلاوي اللي جرا عليه المدير العام الجديد ل”ميدي 1 تي في” حسن خيار من تقديم “60 دقيقة للفهم” بالفرنسية كاعي. كال لصحابو٬ وفق مصادر ل”كود”٬ غادي يكولها للامير مولاي رشيد وللاميرة لالة مريم باش يرجع للخدمة ديالو. علاش دار بحال هاكا حقاش واحد اسمو يسري المراكشي سالى عقدو مع الادارة واللي غير جابتو شركة انتاج للعزوزي وخدمو٬ وقنى علي محمد السادس فشارع المسيرة بالدار البيضاء ما عرفت شحال من نهار وتصور معاه وطبعا دوز قضيتو وهو يرجع يخدم. دابا شفتو فين وصلنا. تلاقى مع الملك وتكون ما فيدكش وطلبو يرجع للخدمة وتولي تدفع كبير وتوصل معطل وتتخلص وحتى واحد ما يهدر معاك. وباش صدقات بغى هاد التدلاوي يطبقها مع الامراء. السيد كينشط الطابي روج فمهرجان مراكش كال بللي مولاي رشيد ولى صاحبي. دابا ما شداتش ليه هادي حتى هو يقني على الملك محمد السادس فشي دورة ويتصور معاه ويتلاقاه اعباد الله صححو الخطأ ديال يسري المراكشي. السيد عندو مواهب كثيرة فالتمثيل ويمكن يصدق فالتنشيط ولكن ماشي فهاداك البرنامج وماشي فديك الطريقة يرجع يخدم 
هاد الشي اللي بغيتو ها هو التدلاوي باغي يدير بحال يسري المراكشي: يتشكى لهاد الاميرين باش يرجع ل”ميدي 1 تي في”